CELEX: 32006R1993
Language: hu
Date: 2006-12-21 00:00:00
Title: A Bizottság 1993/2006/EK rendelete ( 2006. december 21 .) Bulgária és Románia Európai Unióhoz történő csatlakozása okán az 1282/2006/EK rendelet értelmében a tej és tejtermékek kivitelét érintő átmeneti intézkedések megállapításáról

30.12.2006        HU                 Az Európai Unió Hivatalos Lapja                              L 413/1
                                                     I
                                (Kötelezően közzéteendő jogi aktusok)
                         A BIZOTTSÁG 1993/2006/EK RENDELETE
                                         (2006. december 21.)
    Bulgária és Románia Európai Unióhoz történő csatlakozása okán az 1282/2006/EK
      rendelet értelmében a tej és tejtermékek kivitelét érintő átmeneti intézkedések
                                            megállapításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére és különösen annak 4. cikke (3)
bekezdésére,
tekintettel Bulgária és Románia csatlakozási okmányára és különösen annak 41. cikkére,
mivel:
(1)     A tejre és tejtermékekre vonatkozó kiviteli engedélyek és export-visszatérítések
        tekintetében az 1255/1999/EK tanácsi rendelet alkalmazására vonatkozó különleges
        részletes szabályok megállapításáról szóló, 2006. augusztus 17-i 1282/2006/EK
        bizottsági rendelet1 3. cikkének (2) bekezdése úgy rendelkezik, hogy visszatérítés
        nyújtásához a termékeknek meg kell felelniük az állati eredetű élelmiszerek
        különleges higiéniai szabályainak megállapításáról szóló, 853/2004/EK európai
        parlamenti és tanácsi rendeletben2 előírt követelményeknek. Nevezetesen, a
        termékeket engedélyezett létesítményben kell előállítani és meg kell felelniük a
        853/2004/EK rendelet 4. és 5. cikkében meghatározott állat-egészségügyi jelöléssel
        kapcsolatos követelményeknek.
(2)     A Bulgáriában, illetve Romániában előállított egyes állati eredetű termékek
        forgalmazására vonatkozó átmeneti intézkedések megállapításáról szóló, 2006.
        december 22-i 2006/…/EK [C(2006) 7028] bizottsági határozat3 intézkedéseket hoz a
        célból, hogy megkönnyítse a Bulgáriában, illetve Romániában hatályos
        szabályozásnak a Közösség állat-egészségügyi jogszabályaival összhangban levő
        szabályozásra való átállítását. Az említett határozat 3. cikkének megfelelően a
1
        HL L 234., 2006.8.29., 4. o.
2
        HL L 139., 2004.4.30., 55. o. Helyesbített változat: HL L 226., 2004.6.25., 22. o. A legutóbb a
        2076/2005/EK bizottsági rendelettel (HL L 338., 2005.12.22., 83. o.) módosított rendelet.
3
        A Hivatalos Lapban még nem tették közzé.
 ---pagebreak--- L 413/2           HU                   Az Európai Unió Hivatalos Lapja                30.12.2006
        tagállamok 2007. január 1-jétől december 31-ig engedélyezik azon termékek
        kereskedelmét, amelyeket Bulgáriának és Romániának a tejtermékek Közösségbe
        irányuló exportjára engedélyezett létesítményeiben a csatlakozás időpontja előtt
        állítottak elő, feltéve, hogy a termékek rendelkeznek az érintett létesítmény közösségi
        állat-egészségügyi jelölésével, és olyan kísérőokmánnyal vannak ellátva, amely
        igazolja, hogy a termékeket 2007. január 1-je előtt állították elő.
(3)     Az 1282/2006/EK rendelettől eltérve célszerű úgy rendelkezni, hogy a 2006/…/EK
        [C(2006) 7028] határozat 3. cikkének megfelelő és a 2007. január 1. és december 31.
        közötti időszakban engedéllyel forgalmazott termékek jogosultak legyenek
        exportvisszatérítésre.
(4)     Az ebben a rendeletben előírt intézkedések összhangban vannak a Tej- és
        Tejtermékpiaci Irányítóbizottság véleményével,
ELFOGADTA EZT A RENDELETET:
                                                   1. cikk
Az 1282/2006/EK rendelet 3. cikkének (2) bekezdésétől eltérve a Bulgáriának és Romániának
a tejtermékek Közösségbe irányuló exportjára engedélyezett létesítményeiben a csatlakozás
időpontja előtt előállított és a Közösségbe a csatlakozás időpontjától 2007. december 31-ig
tartó időszakban exportált termékek jogosultak exportvisszatérítésre, feltéve, hogy
megfelelnek a 2006/…/EK határozat 3. cikkének a) pontjában előírt követelményeknek és a
2004/438/EK bizottsági határozat4 mellékletében meghatározott, az alábbi mondattal
kiegészített kísérőokmánnyal vannak ellátva:
„A 2006/…/EK [C(2006) 7028] bizottsági határozatnak megfelelően 2007. január 1. előtt
előállított termék.”
                                                   2. cikk
Ez a rendelet Bulgária és Románia csatlakozási szerződésének hatálybalépése esetén, annak
hatálybalépése napján lép hatályba.
Ezt a rendeletet a hatálybalépés napja és 2007. december 31-e között elfogadott kiviteli
nyilatkozatokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 21-én.
                                                    a Bizottság részéről
                                                    Mariann FISCHER BOEL
                                                    a Bizottság tagja
4
        HL L 154., 2004.4.30., 72. o. Helyesbítve: HL L 189., 2004.5.27., 57. o.